Oppo Reno और Oppo Reno 10x Zoom Edition आज होंगे भारत में लॉन्च  
Oppo Reno 10x Zoom Edition में ट्रिपल रियर कैमरा सेटअप है 
सेल्फी के लिए फोन में साइड स्विंग कैमरा मॉड्यूल है
दोनों ही ओप्पो स्मार्टफोन 48 मेगापिक्सल कैमरे से हैं लैस
Oppo आज नई दिल्ली में आयोजित इवेंट के दौरान Oppo Reno सीरीज़ को भारत में लॉन्च करने वाली है। ओप्पो रेनो सीरीज़ के अंतर्गत Oppo Reno और Oppo Reno 10x Zoom Edition को उतारा जाएगा। Oppo Reno सीरीज़ का लॉन्च इवेंट दोपहर 12 बजे शुरू होगा। इवेंट की लाइव स्ट्रीमिंग Oppo Reno इंडिया के YouTube चैनल पर होगी। हमने खबर के बीच में यूट्यूब के लिंक को ऐम्बेड किया है, जैसे ही इवेंट शुरू होगा आप खबर में दिए लिंक के प्ले बटन पर क्लिक करके इवेंट को देख पाएंगे।

भारतीय मार्केट में ओप्पो रेनो और ओप्पो रेनो 10x ज़ूम एडिशन की कीमत क्या होगी फिलहाल इस बात से पर्दा उठना अभी बाकी है। लेकिन Oppo Reno को चीनी मार्केट में 2,999 चीनी युआन (करीब 30,200 रुपये) की शुरुआती कीमत है। यह 6 जीबी रैम + 128 जीबी स्टोरेज वेरिएंट का दाम होगा। Oppo Reno के 6 जीबी रैम + 256 जीबी स्टोरेज मॉडल की कीमत 3,299 चीनी युआन (करीब 33,300 रुपये) और 8 जीबी रैम + 256 जीबी स्टोरेज मॉडल का दाम 3,599 चीनी युआन (करीब 36,300 रुपये) है।

वहीं, दूसरी ओर Oppo Reno 10x Zoom Edition की कीमत 3,999 चीनी युआन (करीब 40,200 रुपये) से शुरू होती है। यह दाम 6 जीबी रैम + 128 जीबी स्टोरेज वेरिएंट का है। 6 जीबी रैम + 256 जीबी स्टोरेज मॉडल को 4,499 चीनी युआन (करीब 45,300 रुपये) और 8 जीबी रैम + 256 जीबी स्टोरेज मॉडल को 4,799 चीनी युआन (करीब 48,300 रुपये) है।


ओप्पो रेनो और ओप्पो रेनो 10X ज़ूम एडिशन आउट ऑफ बॉक्स एंड्रॉयड पाई पर आधारित कलरओएस 6 पर चलते हैं। Oppo Reno में 6.4 इंच का फुल-एचडी+ पैनोरमिक एमोलेड डिस्प्ले है। यह 93.1 प्रतिशत स्क्रीन टू बॉडी रेशियो और सिक्स्थ जेनरेशन कॉर्निंग गोरिल्ला ग्लास प्रोटेक्शन के साथ आता है। ओप्पो रेनो में क्वालकॉम स्नैपड्रैगन 710 प्रोसेसर का इस्तेमाल हुआ है। जुगलबंदी के लिए 6 जीबी और 8 जीबी रैम दिए गए हैं।
फोटो और वीडियो के लिए Oppo Reno में डुअल रियर कैमरा सेटअप है। एक कैमरा 48 मेगापिक्सल का है। कंपनी ने Sony IMX586 प्राइमरी सेंसर का इस्तेमाल किया है। इसके साथ एफ/ 2.4 अपर्चर वाला 5 मेगापिक्सल का डेप्थ सेंसर दिया गया है। इसमें आइकॉनिक साइड-स्विंग सेल्फी कैमरा मॉड्यूल भी है। इसमें एफ/ 2.0 अपर्चर वाले 16 मेगापिक्सल कैमरा सेंसर को जगह मिली है। सेल्फी कैमरा पांच पोर्ट्रेट मोड को सपोर्ट करता है और सेल्फी पोर्ट्रेट को बेहतर बनाने के लिए एआई को इस्तेमाल में लाता है।
Oppo Reno की इनबिल्ट स्टोरेज 128 जीबी और 256 जीबी है। कनेक्टिविटी फीचर में 4जी एलटीई, वाई-फाई, ब्लूटूथ, एनएफसी, और यूएसबी टाइप-सी पोर्ट शामिल हैं। फोन की बैटरी 3,765 एमएएच की है और यह VOOC 3.0 फास्ट चार्जिंग सपोर्ट के साथ आती है।
अब बात ओप्पो रेनो 10X ज़ूम एडिशन की। इसमें 6.6 इंच का पनोरमिक एमोलेड डिस्प्ले है। स्मार्टफोन में ऑक्टा-कोर क्वालकॉम स्नैपड्रैगन 855 प्रोसेसर का इस्तेमाल किया गया है। रैम के दो विकल्प हैं- 6 जीबी और 8 जीबी।
कैमरा सेटअप की बात करें तो Oppo Reno 10x Zoom Edition में ट्रिपल रियर कैमरा सेटअप है। एक एफ/ 1.7 अपर्चर वाला 48 मेगापिक्सल का Sony IMX586 सेंसर है। कैमरा सेटअप में 13 मेगापिक्सल सेकेंडरी सेंसर को जगह मिली है। इसमें पेरिस्कोप टेलीफोटो लेंस टॉप पर है। साथ में सुपर वाइड एंगल लेंस वाला 8 मेगापिक्सल का तीसरा सेंसर है।
हैंडसेट नॉयज़ रिडक्शन, एचडीआर सपोर्ट और एआई आधारित नाइट पोर्ट्रेट मोड के साथ आता है। सेल्फी के लिए फोन में साइड स्विंग कैमरा मॉड्यूल है। यह मात्र 0.8 सेकेंड में खुलता है। इसे 200,000 बार टेस्ट किया गया है। फोन में पांच पोर्ट्रेट मोड हैं। Oppo Reno 10x Zoom Edition की इनबिल्ट स्टोरेज 128 जीबी और 256 जीबी है। कनेक्टिविटी फीचर में 4जी एलटीई, वाई-फाई, ब्लूटूथ, डुअल जीपीएस, एनएफसी और यूएसबी टाइप-सी पोर्ट शामिल हैं। फोन की बैटरी 4,065 एमएएच की है और यह VOOC 3.0 को सपोर्ट करती है।